Kanne 1.12.2023 – Lianopoulou v. komissio
(asia T-1136/23)
Oikeudenkäyntikieli: ranska
Asianosaiset
Kantaja: Anastasia Lianopoulou (Luxemburg, Luxemburg) (edustaja: asianajaja F. Quraishi)
Vastaaja: Euroopan komissio
Vaatimukset
Kantaja vaatii unionin yleistä tuomioistuinta
muuttamaan [luottamuksellinen tieto]1 nimittävänä viranomaisena 1.9.2023 tekemää riidanalaista hylkäävää päätöstä tai kumoamaan sen ja toteamaan, että [luottamuksellinen tieto] valitus on perusteltu ja siis muuttamaan 30.1.2023 tehtyä alkuperäistä päätöstä tai kumoamaan sen
toteamaan, että kantajalla on oikeus uransa uudelleen määrittämiseen kaikkine saamatta jääneine lisineen ja siihen liittyvään aineelliseen korvaukseen laillisine korkoineen teoreettisesta maksamisajankohdasta lähtien ja viivästyskorkoineen
toteamaan, että kantajalle on aiheutunut henkistä kärsimystä, joka vastaa määrällisesti kahtatoista kuukautta hänen viimeisen palvelusvuoden keskimääräisestä palkastaan, tai muuta unionin yleisen tuomioistuimen päätettävissä olevaa määrää
velvoittamaan nimittävän viranomaisen korvaamaan kaikki asian käsittelystä aiheutuneet kulut ja etenkin asiantuntijalausunnoista aiheutuneet kulut
velvoittamaan komission maksamaan asianajokulut, jotka kantajan on pitänyt maksaa oikeuksiinsa vedotakseen, kulut ja palkkiot.
Oikeudelliset perusteet ja pääasialliset perustelut
Kanteensa tueksi kantaja vetoaa kahteen kanneperusteeseen.
Ensimmäinen kanneperuste perustuu periaatteeseen, jonka mukaan korvauksen on oltava täysimääräinen. Kantaja väittää, että riidanalaisessa päätöksessä ei ole perusteluja tai että nämä perustelut ovat virheelliset. Koska kantajasta ei ole tehty ammatillista arviointina vuosina 2015, 2016, 2017 ja 2018, on todettava, että komissio on toiminut virheellisesti.
Toinen kanneperuste perustuu siihen, että henkinen kärsimys johtuu vastaajan virheellisestä menettelystä ja kumotusta alkuperäisestä päätöksestä.
____________
1 Luottamukselliset tiedot on poistettu.